ANDREW WOMMACK EVANKELIUMIN ÄÄRELLÄ
TALOUDENHOITO. OSA 22/30
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Tänä vuonna on Charis- raamattukoulun 20-vuotisjuhlavuosi.
Ole hyvä, Andrew.
Tervetuloa evankeliumin äärelle.
Opetan viidettä osaa opetussarjassa raha-asioista.
Sarjan nimi on Taloudenhoito.
Saatavilla on CD, DVD, kirja ja työkirja -
sekä DVD kuuden ihmisen todistuksista, -
miten Jumala on ihmeellisesti huolehtinut heistä.
Kaikki nämä materiaalit on saatavilla avuksenne.
Viime jaksossa aloin opettaa Mal. 3:sta ja kymmenyksistä.
Kaikessa, mitä olen opettanut antamisesta, -
on pohjimmiltaan tärkeintä motiivisi. Siis syy, miksi annat.
Minusta Kristus-ruumista on kokonaisuutena opetettu antamaan -
velasta ja velvollisuudentunnosta.
Sitä on peloteltu, että Jumala tuomitsee, rankaisee -
tai evää siunauksen niiltä, jotka eivät anna.
Jakeen Gal. 3:13 mukaan meidät on vapautettu lain kirouksesta.
Tiukempaa ja kirjaimellisempaa Mal. 3:n täyttymistä ei voi ollakaan.
Meidät on lunastettu Mal. 3:8―9:n kirouksesta, -
joka asetettiin ihmisille, jos he eivät anna.
Meidän ei pitäisi antaa enää rangaistuksenpelosta.
Puhuin siitä viime jaksossa. Palataan jakeeseen Mal. 3:8.
Jotkut pyrkivät motivoimaan näillä jakeilla ihmisiä antamaan velasta -
ja pelosta, että heitä rangaistaan tai kirotaan, jos he eivät anna.
Osoitan muutaman asian, jotka he jättävät pois jakeista. Mal. 3:8: -
"Riistääkö ihminen Jumalalta? Te kuitenkin riistätte minulta.
Mutta te sanotte: 'Missä asiassa me sinulta riistämme?'
Kymmenyksissä ja antimissa." Huomatkaa: "ja antimissa".
Olen kuullut opetettavan tästä, että me olemme kirouksella kirotut, -
jos emme maksa kymmenyksiä. Jumala rankaisee, -
evää siunauksen ja niin edelleen. Olen kuullut sen satoja kertoja.
He jättävät pois sen, että Jumalalta on riistetty -
kymmenyksissä ja antimissa (eli uhrilahjoissa).
Useimmat sanovat, että jos ei maksa kymmenyksiä, on kirottu.
Mutta tämän mukaan on kirottu myös, -
jos ei anna kymmenykset ylittäviä lahjoja.
Eräs ystäväni etsi Vanhasta testamentista -
kaikki uhrilahjat, joita kansalta vaadittiin.
Uhrilahja piti antaa aina kun sai lapsen.
Uhrilahjoja annettiin vuoden mittaan erilaisten juhlien yhteydessä.
Vanhassa testamentissa määrättiin kymmenysten lisäksi uhrilahjoja.
Ystäväni kertoi laskeneensa ne yhteen.
Ne olivat noin 33 % kokonaistuloista.
Hänen mukaansa kymmenykset ja uhrilahjat saattoivat olla yhteensä -
jopa 50 prosenttia tuloista.
Kun ihmiset opettavat Mal. 3:sta, että on kirottu, ellei maksa kymmenyksiä, -
he jättävät mainitsematta uhrilahjat.
Mutta jos aikoo elää Mal. 3:n mukaan, on kirottu, -
ellei anna vähintään 33:a prosenttia tuloistaan tai jopa 50:ttä prosenttia.
Silti useimmat, jotka käyttävät lukua Mal. 3 -
motivoidakseen ihmisiä antamaan kirouksen uhalla, -
eivät itse anna 33:a tai 50:ttä prosenttia.
He jättävät uhrilahjat sopivasti pois.
Jos aiotte elää Mal. 3:n mukaan, niin eläkää kanssa: -
jos ette anna 33:a tai 50:ttä prosenttia, olette kirottuja.
Jotkut ovat varmaan ajatelleet ja opettaneet tämän mukaan -
mutta alkavat nyt arvioida uudelleen teologiaansa.
Useimmat eivät anna 33:a tai 50:ttä prosenttia.
Jotkut ajattelevat nyt: "Huh, jos siinä sanotaan noin, niin minun pitää -
tarkistaa käsityksiäni tai kasvattaa lahjaani 33 tai 50 prosenttiin.
Mal. 3:n mukaan Jumalalta on riistetty kymmenyksissä ja antimissa, -
mutta Uuden testamentin mukaan meidät on lunastettu tästä kirouksesta.
Uskon, että meidän tulee silti antaa.
Selitin viimeksi, että minä ja vaimoni annamme vähintään 25 prosenttia.
Muiden ei tarvitse tehdä niin. Kerron vain, mitä me annamme vähintään.
Annamme lisäksi tuhansia dollareja, joskus jopa 80 prosenttia tuloistamme.
En edes tarkista sitä. En tiedä tarkkaan, paljonko annamme.
Yhtenä vuonna annoimme yli 80 prosenttia kaikista tuloistamme.
Annamme vähintään 25 % ja toisinaan jopa 80 %.
En käske muita tekemään niin.
En anna velvoituksesta, vaan koska Jumala on siunannut minua -
ja olen kiitollinen. Tahdon siunata, auttaa Jumalan valtakuntaa, -
levittää Sanaa ja nähdä ihmisten elämän muuttuvan.
Raha on mahdollistanut sen. Kosketan ja siunaan monia ihmisiä.
Puhun nyt omista rahoistani. Työn varoista annetaan vielä -
satojatuhansia dollareja joka kuussa. Kosketamme ja siunaamme monia.
Jos elää Mal. 3:n mukaan ja väittää laiminlyöntiä Jumalalta riistämiseksi -
ja väittää, ettei kymmenyksistä saa mitään takaisin, -
silloin antaa velan ja velvollisuuden takia.
Jos aikoo noudattaa Mal. 3:a, joutuu sisällyttämään siihen myös uhrilahjat, -
mikä kasvattaa summaa vähintään 33 prosenttiin tuloista.
Siis bruttotuloista, ei netosta.
Harvat suostuvat menemään niin pitkälle.
Mutta jos aikoo elää Mal. 3:n mukaan, täytyy tehdä juuri niin.
Ratkaisu on yksinkertainen. Uudessa liitossa olemme lunastetut kirouksesta.
Meidän ei tarvitse enää antaa pakosta ja rangaistuksen- ja tuomionpelosta.
Annamme, koska haluamme oikeasti antaa.
Tiesitkö, että Jumala on antaja? "Sillä niin on Jumala maailmaa rakastanut, -
että hän antoi ainokaisen Poikansa..."
Jumala on suurin antaja. Hän on antanut meille lukuisia asioita.
Kun Herra on todella muuttanut sydämesi, tahdot oikeasti antaa.
Jeesus sanoi Ap. t. 20:35: "...Autuaampi on antaa kuin ottaa."
Kun ymmärtää periaatteet, joita olen opettanut nyt yli 20 jaksoa, -
huomaa, että autuaampi on todella antaa kuin saada.
Minulle on annettu isoja lahjoja. Olen opetellut ottamaan vastaan, -
koska tiedän, etten voi olla sellainen antaja ja siunaus toisille kuin tahdon,-
jos en itse ota myös vastaan. Opettelen ottamaan vastaan.
Olisin kuitenkin paljon mieluummin antajana kuin saajana.
Eilen kävin ystävän kanssa syömässä.
Päädyimme riitelemään, kumpi saa maksaa laskun.
Hän lopulta maksoi, ja minä otin vastaan ja kiitin.
Olisin paljon mieluummin maksanut aterian kuin opetellut saamaan.
Olen siis antaja. Jumalakin on antaja.
Kun Herra muuttaa sydämesi, uskon, että sinustakin tulee antaja.
Jos annat, koska pelkäät rangaistusta laiminlyönnistä, -
menetät itseltäsi kaikki antamisen hyödyt.
Käytin jaetta 1. Kor. 13:3 viime jaksossa monta kertaa: -
Vaikka antaisi kaiken omaisuutensa köyhäin ravinnoksi -
ja ruumiinsa poltettavaksi eli uhraisi oman henkensä toisten puolesta, -
mutta ei tekisi sitä rakkaudesta, se ei hyödyttäisi mitään.
Niin moni on antanut velasta ja velvol- lisuudesta saamatta takaisin sitä, -
mitä Jeesus lupasi Mark. 10:ssä. Se johtuu väärästä sydämen asenteesta.
He ovat antaneet vanhan liiton asenteella Mal. 3:n mukaisesti.
Uudessa testamentissa kerrotaan toisenlainen syy antaa.
2. Kor. 9:7: "Antakoon kukin, niinkuin hänen sydämensä vaatii, -
ei surkeillen eikä pakosta..." Lopun voisi korvata: "ei Mal. 3:8―9 mukaan."
Uudessa liitossa meidän tulee antaa se, mitä sydämemme vaatii.
Ei pakosta eikä surkeillen, "...sillä iloista antajaa Jumala rakastaa".
Siis sitä, joka antaa siksi, että rakastaa Jumalaa.
Onpa mahtavaa! Tämän tajuaminen muutti elämäni.
Olen nähnyt ihmisten vapautuvan tästä.
Yksi on ystäväni, josta tuli työmme ensimmäinen päällikkö.
Kun muutin Colorado Springsiin, tämä mies ja hänen vaimonsa -
saivat palkkatyöstä hyvin rahaa silloin 80-luvulla. Ainakin verrattuna minuun.
En tiedä tarkkoja summia, mutta hän taisi saada yli 3 000 dollaria kuussa.
Yhdessä he taisivat saada noin 3 300 dollaria kuussa.
Se ei kuulosta paljolta nykyään, mutta 1980-luvulla se oli paljon rahaa.
Hänellä oli enemmän rahaa kuin kellään muulla, jonka tunsin.
Minun tuloni 1980-luvulla olivat 700 dollaria kuukaudessa.
Siis palkka ja asumistuki yhteensä olivat sen 700 dollaria kuussa.
Ystäväni sai 3 300 dollaria kuussa.
Verrattuna minuun ja tuttuihini, hän sai paljon rahaa siihen aikaan.
Silti heillä oli rahahuolia. Eivät he eläneet kadulla. Heillä oli hieno koti.
Silti heillä oli vaikeaa. Aina kun he tarvitsivat autoon uudet renkaat, -
he tarvitsivat ylimääräistä.
Laitteita meni rikki eivätkä he voineet syödä ulkona -
niin usein kuin olisivat tahtoneet. He kamppailivat.
Hän kuuli opetukseni juuri tästä aiheesta.
Hän oli maksanut kymmenyksensä viimeistä penniä myöten kuin laskun.
Kun hän kirjoitti laskusekkejä, hän kirjoitti myös kymmenyssekin.
Sanotaan, että hänen kymmenyksensä oli 333,23 dollaria, -
hän kirjoitti sen viimeistä penniä myöten.
Se oli hänelle velvollisuus. Hän ei antanut iloisesti vaan velasta.
He kamppailivat toimeentulonsa kanssa.
Kun hän kuuli opetukseni talousasioista, -
hän päätti lakata maksamasta kymmenyksiä velvollisuutena.
Hän päätti alkaa antaa seurakunnalle ja toisille ihmisille tarpeen mukaan -
sen verran kuin hänen sydämensä vaati. Hän lakkasi antamasta velkana.
Kuudessa kuussa heidän tilillään oli rahaa, jota ei ennen ollut.
He pystyivät tekemään hankintoja ja syömään ulkona.
He menestyivät paremmin kuin koskaan ennen.
Työpaikka ja tulot eivät muuttuneet. Silti rahaa oli enemmän.
Ensin hän ajatteli, että hän varmaan antaa enää vain pari prosenttia, -
ja siksi hänellä on enemmän rahaa.
Antaessaan hän kirjoitti aina sekin.
Niinpä hän laski yhteen kirjoittamansa sekit nähdäkseen, -
paljonko hän oli antanut asennemuutoksen jälkeen.
Hän havaitsi alkaneensa antaa 24 tai 25 prosenttia tuloistaan -
sen jälkeen kun hän alkoi antaa sen, mitä sydän vaati.
Ja silti hänellä oli enemmän rahaa.
Auto ei hajonnut, tarpeet vähenivät. Hän oli siunattu.
Jumala keksi keinoja antaa hänelle rahaa.
Inhimillisesti ajateltuna se ei käy järkeen. Sehän on mahdotonta.
Jos antaa kymmenestä dollarista dollarin pois, -
jäljelle jää vain yhdeksän dollaria.
Se olisi totta, ellei Jumala olisi luvannut Luuk. 6:38:ssa: -
"Antakaa, niin teille annetaan. Hyvä mitta, sullottu, -
pudistettu ja kukkurainen, annetaan teidän helmaanne; -
sillä millä mitalla te mittaatte, sillä mitataan teille takaisin."
Jumala on mukana yhtälössä. Ilman Jumalaa 10 miinus 1 on 9.
Mutta kun antaa sen yhden oikealla asenteella iloisesti -
eikä surkeillen velvollisuudentunnosta, ja kun sydämen asenne on oikea, -
Jumala antaa lisää, ja jotenkin 10 miinus 1 onkin yhtä kuin 11 tai 12.
Jumala saa aikaan korkoa antamisesta.
Inhimillisesti se ei käy järkeen, mutta järki ei otakaan Jumalaa huomioon.
Jos uskot Jumalaan ja Jumalan Sanan lupauksiin, -
silloin menestyt paremmin antamalla, kuin jos pitäisit kaiken itselläsi.
Voin todistaa, että se pitää paikkansa elämässäni.
Motivaation pitää muuttua.
Jos olet niitä, jotka on kasvatettu Mal. 3:8―9:n mukaan, että kirottu on se, -
joka ei maksa kymmenyksiä, ja olet antanut pakosta ja peläten tuomiota, -
et saa itsellesi mitään henkilökohtaista hyötyä antamisesta.
Siunaat kyllä niitä, joille annat, mutta et saa satakertaisesti takaisin.
1. Kor. 13:3:n mukaisesti se ei hyödytä sinua mitenkään.
Se on valtava juttu! Jos tämä, mitä olen kertonut tänään ja viimeksi, -
ymmärrettäisiin, se muuttaisi antamisen motivaatiota ja asennetta -
hyvin suuressa osassa kristikuntaa.
Hyvin paljon on niitä, jotka eivät ole saaneet tuottoa antamisestaan, -
koska he ovat antaneet Mal. 3:n motivaatiolla.
Se oli kirous, joka laskettiin ihmisille Vanhan testamentin laissa.
Meidät on lunastettu siitä kirouksesta.
Mal. 3:11: "Ja minä karkoitan nuhtelullani teiltä syöjäsirkat -
turmelemasta teidän maanne hedelmää, -
eikä teidän viiniköynnöksenne kedolla ole hedelmätön, sanoo Herra Sebaot."
Tätä jaetta lainataan, että jos maksaa kymmenyksiä, -
Jumala nuhtelee vihollista, eikä saatana voi varastaa meiltä.
Uudessa testamentissa Jumala antoi meille vallan paholaisesta.
Vanhassa testamentissa ihmisillä ei ollut valtaa paholaisesta.
He eivät voineet sitoa ja nuhdella paholaista, kuten me voimme.
Siksi Vanhassa testamentissa, joka on kaksi kertaa Uuden pituinen, -
on hyvin vähän mainintoja saatanasta.
Olen tutkinut asiaa. Saatana mainitaan VT:ssa vain 15 kertaa.
Niistä 13 mainintaa on Jobin kirjassa.
Saatana esiintyi kulissien takana.
Job ei tiennyt siitä mitään. Kertoja kertoi siitä.
Jos Jobin kirja lasketaan yhdeksi maininnaksi, -
saatana mainitaan muualla VT:ssa vain kaksi kertaa.
Yhdellä kerralla saatana yllytti Daavidin laskemaan israelilaiset.
Saatana mainitaan vain pari kolme kertaa Vanhassa testamentissa.
Demonit mainitaan joissakin Uuden testamentin luvuissakin useammin.
Miksi Uudessa testamentissa on niin paljon enemmän tietoa saatanasta?
Koska VT:ssa ihmisillä ei ollut valtaa paholaisesta. Sitä ei voitu nuhdella.
Jos saatana oli kuvioissa, he saattoivat vain turvautua Jumalaan.
He voittivat, jos eivät antaneet periksi saatanan painostukselle.
Saatana ei voinut taistella heitä vastaan ikuisesti, ja he kestivät.
Uudessa liitossa voimme käyttää valtaamme ja sitoa paholaisen.
Mal. 3:11:ssä sanottiin, että Jumala nuhtelee syöjäsirkkoja.
VT:ssa hyötyi kymmenysten maksamisesta siten, -
että Jumala nuhteli paholaista ihmisen puolesta.
Uudessa testamentissa meillä on se valta.
Jaak. 4:7: "Olkaa siis Jumalalle alamaiset; -
mutta vastustakaa perkelettä, niin se teistä pakenee."
Jos tukeudut jakeeseen Mal. 3:11 -
ja odotat Jumalan nuhtelevan paholaista puolestasi, se ei tapahdu, -
sillä Uudessa testamentissa meille annettiin se valta.
Me voimme nuhdella paholaista, ja se pakenee meistä.
Jos olet odottanut Jumalan ajavan paholaisen pois talousasioistasi, -
terveydestäsi, perheestäsi, työpaikastasi ja kaikesta muusta, -
et näe sen tapahtuvan uudessa liitossa.
Jumala antoi meille vallan. Meidän pitää ottaa se valta käyttöön, -
vastustaa paholaista ja ajaa se ulos.
Ja kun vastustamme sitä, se pakenee meistä.
Valtava juttu! Sekin vahvistaa minulle, -
ettei luku Mal. 3 päde suoraan meihin uudessa liitossa.
Hyödymme siitä kyllä yhä.
Rangaistuksemme laskettiin Jeesuksen kannettavaksi.
Minua ei kirota, jos en maksa kymmenyksiä.
Jumala kirosi kansan VT:ssa, jos kymmenyksiä ei maksettu.
Se osoittaa minulle, että Hänen tahtonsa on, että me annamme.
Voin poimia sen ajatuksen VT:sta ja sanoa, että se on meitä varten.
Voin sanoa tämänkin. Katsotaan lukua 1. Moos. 14.
Aabraham maksoi kymmenyksiä Melkisedekille, Saalemin kuninkaalle.
Se on ensimmäinen kerta kun kymmenykset mainitaan Raamatussa.
Se oli 1. Mooseksen kirjan luvussa 14. Aabraham maksoi kymmenyksiä.
Laki annettiin luvuissa 2. Moos. 19―20.
Raamattua tuntevat tietävät, että 2. Mooseksen kirja tulee 1. jälkeen.
Noin 430 vuotta Aabrahamin jälkeen kymmenykset säädettiin lakiin -
ja rangaistukset määrättiin siitä, jos niitä ei maksettu.
Kymmenykset oli siis olemassa jo ennen Vanhan testamentin lakia.
Minut on vapahdettu laista ja lain kirouksesta, -
mutta minua ei ole vapahdettu armon ajasta, joka edelsi lakia.
Siihen aikaan Aabraham, Iisak ja Jaakob maksoivat kymmenyksiä.
Sitä ei vaadittu eikä siihen liittynyt kirousta, mutta silti he tekivät niin.
Kymmenykset on Raamatun periaate, joka on ollut jo ennen lain antamista.
Kun laki annettiin, siihen liitettiin kirous.
Sitä korostettiin ja se tehtiin hyvin selväksi luvussa Mal. 3.
Minut on vapahdettu VT:n laista ja lain kirouksesta, -
mutta minua ei ole vapahdettu periaatteista, jotka edelsivät lakia.
Niitä ovat pyhyys, Jumalan etsiminen, antaminen ja kymmenykset.
Näen asian niin, että kymmenykset on raamatullinen periaate eikä vain laki.
Sen pitäisi olla meille totta tänäkin päivänä, -
mutta ei pakosta ja tuomiosta, jota usein opetetaan luvulla Mal. 3.
Tämän takia kumpikin leiri kritisoi minua.
Ne jotka uskovat kymmenysten lakiin ja kiroukseen, -
suuttuvat, kun opetan, että meidät on vapautettu siitä -
ja meidän tulisi antaa se, mitä sydän vaatii.
Ne taas jotka uskovat armoon ja ymmärtävät, -
että olemme lunastetut lain kirouksesta, suuttuvat, -
kun edes mainitsen kymmenykset. Heistä se kuului vain lakiin.
Mutta kymmenykset oli olemassa jo ennen lakia.
Aabraham maksoi kymmenyksiä Melkisedekille.
Kymmenykset on Raamatun periaate, jota pitäisi yhä harjoittaa.
En silti ole tuomittu, jos en sitä tee, enkä tuomitse muita.
Kymmenysten laiminlyönti ei ole fiksua. Silloin ei kylvä osaa omastaan.
Jumala ei silti ole vihainen eikä kiroa. Olisi vain viisasta antaa kymmenyksiä.
Uskon yhä kymmenyksiin.
Jos 10 % oli normi alempiarvoisen lain alla ja meillä on nyt jotakin parempaa,-
uskon henkilökohtaisesti, että 10 % on vain lähtökohta.
Minusta uuden liiton uskovien tulisi antaa vielä enemmän.
Olen puhunut tänään radikaaleja asioita.
Minulla on vielä jaettavaa luvusta Mal. 3.
Aikani on tältä kerralta lopussa. On odotettava seuraavaa jaksoa.
Rukoilen, että käsittäisit nämä totuudet.
Motiivi lahjan antamiseen on tärkeämpi kuin lahja itse.
Jos annat velasta ja velvollisuuden- tunnosta kirousta peläten, -
antaminen ei hyödytä sinua mitenkään.
Tarvitset näiden totuuksien kautta vapautuksen. Se muuttaa elämäsi.
Kiitos kumppaniemme, Charis-koulun 1. vaihe valmistui ilman lainarahaa -
ja tuhannet ihmiset saavat opetusta voidakseen kertoa evankeliumia.
Olemme kuitenkin vasta alussa.
Andrew'n työ koskettaa ihmisiä, ja opiskelijoiden määrä kasvaa.
Opiskelijoita tulee kaikkialta, ja tilamme ovat jo käymässä ahtaiksi.
Tilanteen korjaamiseksi tarvitaan toinen, suurempi rakennus.
Opiskelijoille ja vieraille ei myöskään ole tarpeeksi pysäköintitilaa, -
joten olemme aloittaneet pysäköintihallin rakentamisen.
Siinä on tilaa tuhannelle autolle, mutta se myös lisää rakennuskuluja.
Ellet ole jo yhteistyökumppanimme, toivomme, että lähtisit mukaan, -
jotta saisimme projektin valmiiksi.
Silloin kukaan ei jää ilman opiskelupaikkaa tilanpuutteen takia.
Andrew'n opetus taloudenhoidosta on saatavana kirjana -
englanniksi tai espanjaksi haluamasi suuruista rahalahjaa vastaan.
Voit saada sen myös osana menestyspakettia.
Siihen kuuluu opetussarja taloudenhoidosta CD:llä tai DVD:llä, -
kirja, työkirja sekä DVD ihmisten taloudellisista läpimurroista.
Taloudellisissa läpimurroissa on kuusi tositarinaa, -
jotka voivat muuttaa tulevaisuutesi ja auttaa sinua löytämään vapauden, -
kun annat raha-asiasi Jumalalle. Paketin listahinta on 115 dollaria, -
mutta tänään saat sen 85 dollarin rahalahjaa vastaan.
Ilmoita tilauksen yhteydessä, haluatko CD:n vai DVD:n.
Nettisivuiltamme näet kaikki tavat, joilla voit tilata opetuksen.
Viidennen CD-opetuksen aihe on "Kymmenykset".
Saat sen haluamasi suuruista rahalahjaa vastaan.
Rohkaisemme kaikkia antamaan, mutta jos sinulla ei ole varaa, -
saat opetuksen ilmaiseksi.
Saat myös Andrew'n uusimman kirjan "Opetuksia Daavidista" -
haluamasi suuruista rahalahjaa vastaan. Tilaa jo tänään.
Voit tilata materiaaleja luottokortilla nettisivujemme kautta.
Siellä on myös lisätietoja tuotteista ja paljon ilmaista materiaalia.
Voit tilata materiaaleja puhelimitse arkisin klo 4:30―21:30 (MST).
Palvelunumeromme näkyy ruudulla.
Jos numero on varattu, muista, että voit tilata milloin vain -
osoitteesta www.awmi.net. Voit myös lähettää meille kirjeen.
Kiitämme lahjastasi ja toivomme, että otat yhteyttä jo tänään!
Vetäydy vuorille oppimaan Andrew Wommackilta, Happy Caldwellilta -
ja Greg Moorelta Coloradon Woodland Parkissa -
vuoden 2015 miestenkonferenssissa.
Rohkaistu väkevän ylistyksen, opetuksen ja yhteyden kautta -
toteuttamaan Jumalan antama tarkoituksesi elämässä.
Ilmoittaudu nettisivuillamme.
Miehet, valmistautukaa astumaan hengelliseen.
15.―17.1.2015 COLORADOSSA
Hei! En kuullut, että tulitte sisään. Olen Daniel Amstutz, -
Charis-raamattukoulun ylistys- ja taidetuotantojen johtaja.
Haluan kutsua teidät kokemaan jotakin upeaa.
Järjestämme kolmena peräkkäisenä viikonloppuna teatteri-illallisia, -
joissa on teatteriesitys ja hieno illallinen. Lisätietoja nettisivultamme.
Kiinnostaako, mitä Andrew'n työn ja Charis-koulun kulisseissa tapahtuu?
Katso "The Inside Story" nettisivultamme www.awmi.net.
Linkki löytyy etusivulta.
Suomennos: Maija Tuukkanen